
Martfű Város Önkormányzata Képviselő-testületének

…/2018.(…….) önkormányzati rendelete

az önkormányzati tulajdonú lakások és helyiségek bérletéről szóló 
27/2016.(XI.25.) önkormányzati rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében foglalt feladatkörében eljárva a lakások és helyiségek bérletére, valamint az elidegenítésének egyes szabályairól szóló 1993. évi LXXVIII. törvény 3. § (1)-(2) bekezdésében, 4. § (3) bekezdésében, 5. § (3) bekezdésében, 9. § (1) bekezdésében, 10. § (2) bekezdésében, 12. § (5) bekezdésében, 13. § (1)-(2) bekezdésében, 15. §-ában, 17. § (2) bekezdésében, 18. § (1) bekezdésében, 19. §-ában, 20. § (3) bekezdésében, 21. § (6) bekezdésében, 23. § (3) bekezdésében, 27. § (2) bekezdésében, 31. § (2) bekezdésében, 33. § (3) bekezdésében, 34. § (1)-(2) és (4)-(5) bekezdésében, 35. § (2) bekezdésében, 36. § (2) bekezdésében, 84. § (1)-(2) bekezdésében kapott felhatalmazás alapján az önkormányzati tulajdonú lakások és helyiségek bérletéről szóló 27/2016.(XI.25.) önkormányzati rendeletét az alábbiak szerint módosítja:

1. § Martfű Város Önkormányzata Képviselő-testületének az önkormányzati tulajdonú lakások és helyiségek bérletéről szóló 27/2016.(XI.25.) önkormányzati rendelete (továbbiakban: Rendelet) 3. § (2) és (3) bekezdése helyébe a következő rendelkezés lép:
	3. § (2) A tulajdonosi jogok gyakorlása és a kötelezettségek teljesítése a Képviselő-	testület és e rendelet felhatalmazása alapján Martfű Város Polgármestere hatáskörébe 	tartozik. (továbbiakban: bérbeadó)
	(3) A tulajdonosi és bérbeadói jogok gyakorlásához szükséges előkészítő feladatokat e 	rendeletben meghatározott módon a Martfűi Polgármesteri Hivatal (továbbiakban: 	lakásüzemeltető) látja el.

2.	§ A Rendelet 41. § (1) bekezdés első mondatának „önállóan vagy a Polgármesteri Hivatallal közösen” szövegrésze hatályát veszti. 

Záró rendelkezések
3.	§ A rendelet 2018. november 1. napján lép hatályba, és 2018. november 2. napján hatályát veszti.

Dr Papp Antal							Szász Éva
polgármester								jegyző




Indokolás
az önkormányzati tulajdonú lakások és helyiségek bérletéről szóló 27/2016.(XI.25.) önkormányzati rendelet módosításáról szóló
…./2018.(…..) önkormányzati rendelethez

A rendelet-módosításra a Martfűi Városfejlesztési Nonprofit Kft. jogutód nélküli megszűnése miatt van szükség, mivel a lakás- és helyiséggazdálkodás feladatait 2018. november 1. napjától a Martfűi Polgármesteri Hivatal látja el.
Ezt a változást a rendeletben is át kell vezetni.
Az 1. § értelmében a tulajdonosi (bérbeadói) jogokat és kötelezettségeket a rendeletben szabályozott módon a Képviselő-testület és a Polgármester gyakorolja, az ehhez szükséges előkészítő feladatokat a Martfűi Polgármesteri Hivatal (lakásüzemeltető) látja el.
2. § a változással érintett szakaszt pontosítja. 

Hatásvizsgálat
az önkormányzati tulajdonú lakások és helyiségek bérletéről szóló 27/2016.(XI.25.) önkormányzati rendelet módosításáról szóló
…./2018.(…..) önkormányzati rendelethez

1. Társadalmi-gazdasági, költségvetési hatása:
A rendelet-módosítás költségvetési hatása abban jelentkezik, hogy a bérbeadásból származó bevételek az önkormányzatot illetik meg, ugyanakkor a bérbeadói kötelezettségek teljesítésével járó kiadások is az önkormányzat költségvetését terhelik.

2. Környezeti és egészségi hatása, következményei:
A rendelet-módosításnak környezeti és egészségi hatása nincs.

3. Adminisztratív terheket befolyásoló hatás:
A rendelet-módosítás elfogadása létszámbővítést igénylő adminisztratív terhekkel jár. A Kft. alkalmazásában lévő munkatárs 2018. november 1. napjától a Martfűi Polgármesteri Hivatal köztisztviselőjeként látja el a lakás- és helyiséggazdálkodás feladatait.

4. A jogszabály megalkotásának szükségessége, a jogalkotás elmaradásának várható következményei:
A feladat-ellátás szervezeti változásait a rendeletben át kell vezetni.

5. A jogszabály alkalmazásához szükséges személyi, szervezeti, tárgyi és pénzügyi feltételek:
A polgármesteri Hivatal létszámának 1 fővel történő megemelésével rendelkezésre állnak.
									Dr. Papp Antal 
									polgármester
Látta: Szász Éva 

